**Segítő szempontsor az óralátogatást követő reflexióhoz biológia- egészségtan tantárgyból**

**Leírás:**

A hospitálási napló mintadokumentum szerinti kitöltése, beszélgetések segítik az óra látogatás során a pedagógiai helyzet megismerését, és rövid leírását.

**A biológiaórák szakmai- módszertani elemzésének átfogó szempontjai:**

*Az óra célja és tartalma:*

* A tanítási egység helye a kerettanterv rendszerében, elhelyezkedése a témában, kapcsolódása az előző és következő anyagrészekhez.
* Az óra funkciójának meghatározása a tartalomnak megfelelt-e?
* Az óra céljának és az ebből következő feladatoknak a meghatározása helyes-e, összhangban van a tanulói kulcskompetenciákkal?
* A kerettantervben megjelenő fejlesztési területek, nevelési célok megjelennek-e a tanórán?
* Milyen a tananyag tárgyalásának mélysége?
* A tanítási egység koordinációs lehetőségei és kihasználása /tárgyon belül és a többi tárggyal kapcsolatban/.
* A tanulók iskolán kívül szerzett ismeretanyagának beépítése a tanítási óra anyagába.
* Az óra felépítése és szervezése:
* Hogyan alakította ki a tanár az óra tartalmát, szerkezetét? Módszertani megoldásai megfeleltek-e az óra szakmai elvárásainak?
* Az óratípus megjelölése.
* Az óra egységeinek, időbeosztásának elemzése.
* Az óra tartalmának tanterv szerinti helyessége, tudományos volta, rendszerezettsége, teljessége.
* Hogyan valósult meg a szemléltetés /IKT eszközök használata, biológiai anyagok bemutatása, tanári és tanulói kísérletek/?
* Milyen volt a tanulói aktivitás a tanórán?
* Hogyan valósultak meg az egyes didaktikai mozzanatok: motiváció, tényanyaggyűjtés, elemzés, általánosítás, rögzítés, alkalmazás, készség - és képességfejlesztés?
* Hogyan szolgálja a tanítási óra a személyiség fejlesztését, az ismeretszerzési képességgel, a kifejezőkészséggel, a gondolkodásfejlesztéssel kapcsolatban.
* Alkalmazza-e a tanár az ellenőrzés változatos formáit?
* A tanulók hibái hiányosságai esetén biztosítja-e a hiba javítását, a helyes válaszig való eljutást?

*Az órán alkalmazott eszközök és módszerek:*

* A módszerek és eszközök mennyiben feleltek meg az adott feladatoknak?
* Változatos módszerek alkalmazására került-e sor?
* Érvényesült-e a munkaformák kombinálása/ individuális, frontális, csoport- és páros munka előfordulása, differenciált foglalkoztatás/
* Az óra tartalma lekötötte-e a tanulók figyelmét?

*A nevelési feladatok megvalósulás:*

* Hogyan valósulnak meg a NAT-ban meghatározott nevelési célok: az erkölcsi,a hazafias, a családi életre, a testi és lelki egészségre a médiatudatosságra nevelés,a fenntarthatóság és környezettudatosság, az anyanyelvi kultúra színvonalának emelése.
* Hogyan szolgálta a tanítási óra a személyiség fejlesztését?
* A tanulók megfigyelése:
* magatartásuk, aktivitásuk, a meglevő ismereteik alkalmazásának képessége, önálló munkavégzésük foka, az új ismeretek elsajátításának mértéke

*A tanár munkája:*

* Felkészülése az órára, előkészítés, óraszervezés, óravezetés.
* Indokolt volt-e az előzetes tervtől való eltérése?
* -A tanár egyénisége, megjelenése, fellépése, beszédmodora, kapcsolata a tanulókkal, fegyelmezése, szakmai tudása, eszközismerete és használata.
* Az óra légköre.

**Összegzés:**

Kiemelendő, amivel a látott órán nem értettem egyet, amit követendő példának tartok a saját szaktanári munkám fejlesztésében.